Historia di e Posnan di Awa na Mangel Cora 
(Den Seroe Colorado) 


E posnan di Mangel Cora tabata 
wordo usa pa e Arubianonan, hopi 
prome cu e compania di petroleo a 
bin nos isla na aña 1924. Segun 
historia tabatin piscina natural y 
manancial di awa brak na rand di e 
seronan y aki ta unda e nativonan 
tabata haya awa. Momento cu e 
facilidadnan di transbordo di petroleo 
5 ii o k a cuminsa, e necesidad pa awa brak 
pa flush ` y baño: a Mondo calls y tabata e momento ey cu e sistema di pos 
a wordo expande, e tunnelnan a wordo coba y e shaftnan di ventilacion 
instala. E pompnan a wordo instala den e mesun direccion cu e shaft cu tin 
e trapi pa bay abou den e sistema di tunnel, esaki por wak den un cuadro 
geel riba e mapa. E edificio riba e pompnan tey ainda, pipa for di e edifico 
aunke yen di buraco. E pompnan a wordo kita. Algun di e shaft di 
ventilacionnan ainda por tey cu e pipanan riba e fundeshi di concret y riba 
algun e pipanan di ventilacion a wordo pusha y e buraco ta habri, esakinan 
ta cora riba e mapa. Riba uno, e slab di concret riba e shaft di ventilacion ta 
cay den e shaft, ta for di e shaft aki mayoria potretnan a wordo tuma. E 
tunnelnan ilustra riba e mapa ta den color blauw. 





Tempo e compania petrolero a 
bin Aruba na aña 1924, cu 
despues a bira e refineria Lago, e 
compania aki sigur a contribui cu 
hopi di e condicionanan cu a lo 
largo a haci un cambio grandi riba 
nos isla. Costa di lama por tabata 
diferente, tambe camindanan, 
edificionan por ta tur nobo. Pero 
un di e prome preocupacionnan e 
tempo ey tabata e scarcedad di 
awa potabel pa nos hendenan. 
Asina a bin cu e idea pa bora un pos na Mangel C Cora den pr Colony pa nos 
hendenan por a haya awa fresco pa tur nan necesidad. Cu e meta su dilanti 
Lago a pensa cu e petroleo di Venezuela por a caba e tempo ey, pero su 
deseo tabata pa laga un pos unda nos hendenan por a sigu haci uso di dje. 
Asina a dicidi di bora un pos unda tabatin masha hopi awa, esta na Mangel 
Cora, den Lago Colony. Nos por puntra nos mes di unda e nomber Mangel 
Cora a bini. Laga nos tuma e prome nomber di e bario ey, cu tabata Lago 
Colony, un colonia di Lago, unda tur e Mericanonan y oficialnan tabata biba. 
Ora cu Lago su refineria a sera na aña 1985, cu tur hende a regresa nan pais, 
no tabatin e colonia mas, mester a cambi'e y a scoge e nomber Seroe 
Colorado (Sero Cora). E nomber ta referi na e 30 meter halto di puro 
kalki/fosfaat na e punto oost di Aruba. E sero a haya su nomber debi na e 
color geel-bruin of cora-bruin di e kalki. Si nos usa e rasonamento aki, nos 
por conclui cu door cu ey tabatin hopi mangel cora, nan a dicidi di dun'e e 
nomber Mangel Cora. Por ta tambe, cu door di e biento fuerte cu tabata 





supla e stof color bruin-cora di e fosfaat y cubri e mangelnan ey, nan a dicidi 
di duné e nomber ey. 


Den termino di siglo, Mangel Cora 
tabata considera e miho mehoracion 
permanente cu Lago a duna Aruba. 
Maske con grandi e economia di 
Aruba lo a bira, pero Lago mesora a 
pensa cu awa fresco ta un necesidad 
grandi pa nos isla. E construccin di e 
pos aki lo a percura pa awa dushi sin 
fin.....tanten cu awa sigui yobe. 
Masha hopi di nos yobidanan ta bay 
pa lama. Na algun luga, pa motibo di 
formacion natural di e tera, e awa ta 
wordo teni pa un capa duro di 
baranca bou di e coral y ta keda ey 
temporalmente. 





Estudo a indica cu probablemente e 
luga unda cu baranca ta recoge mas r BAA Near Lighthouse 
awa ta banda di Seroe Colorado, + 

banda pariba di nos isla. Pa un cu no sa £ 
e tera den e region aki a parce 
diferente for di otro parti di Aruba. Ora 
awa yobe e ta chupa bin den e porio di 
e coralnan y e ta disparce. Pero tin un 
diferencia. Hundo bou di e coral di 
Seroe Colorado te na e Lago Comisario 
(cerca di unda actualmente ta e Centro s» 
di Rehabilitacion) tin un capa grandi di e PR te 
piedra di graniet cu ta cubri un Tote q 

distancia di un miya hancho y un miya ió 








largo. E graniet ey ta traha mescos cu un spons den un tayo cu likido... e a 
ta colecta awa manera un spons...y e graniet ta tene e awa, strob'e di core 
bay lama. Ingenieronan di Lago, cu a studia e stiuacion, ta kere cu e 
formacion di graniet ta colecta awa fresco mas o menos un miya cuadra y cu 
e por contene mas di 2.5 miyon bari di awa dushi. E area ta encera e 
Colorado Point, e hospital y su caminda pa e comisario, e misa te na lagoen. 


E fuente natural aki tabata existi den e region aki pa siglos. E luga aki tabata 
yen yen durante tempo di yobida, pero probablemente e por tabata seco 
tambe durante otro temporada di aña. Despues di tempo e fuente aki a 
wordo usa y mehora cobando pos. Segun civilacion tabata yegando Aruba, e 
manancialnan aki a wordo mehora door di coba pos. Antes den tempo di nos 
Arubianonan, molina di pos tabata wordo instala pa saca awa for di tera. 
Dies di e molinanan aki tabata den operacion den e "area di Mangel Cora” 
ora e compania a yega. E molinanan aki a wordo instala pa saca awa for di 
tera. Tempo cu nan a cuminsa traha e refineria, mas awa dushi tabata wordo 


usa cu e pompnan por a duna. E produccion di tur e posnan tabata wordo 

(E cuadro geel ta e entrada; e tunnelnan den blauw y e ventilacionnan den cora) 





colecta den un sistema di tuberia chikito y entrega door di lineanan di stal pa 
e deposito banda di e shopnan di Mechanical. 


Mi a scucha varios hende ta bisa cu e posnan na Mangel Cora tabata pa 
suminstra awa pa fria mecanismo den e refineria, esaki no ta corecto. Lago 
tabatin su mesun sistema di fria su mecanismonan. Hasta Lago tabata e 
prome refineria cu a bin cu oil mist lubrication y a elimina nan cooling system 
na nan pump bearing. Asina ta, e posnan aki no tabatin nada di haci cu e 
operacion di e refineria. E casnan den Colony tur tabatin tur dos tipo di awa 
instala, esta awa potabel pa uso di cushina, bebe y baña. E awa brak tabata 
pa muha mata, flush y tin bes hasta baño. 


Pos di Mangel Cora (un di e diesnan) a proba di ser e unico cu tabata produci 
awa aceptabel continuamente. Pero toch e no por a produci suficiente. Ora 
demasiado awa tabata wordo saca, awa di lama tabata drenta e pos. Cu 
excepcion di temponan di hopi yobida, e awa tabata 1/3 parti di awa di lama. 
Diferente metodo a wordo usa pa mehora e pos aki y despues di añanan nan 
a bin haya awa dushi na un cantidad di 1000 te mas o menos 5000 bari pa 
dia. Cu esaki a pensa sigur cu Mangel Cora lo sigui produci awa 
indefintivamente. Lago a usa e mes metodonan cu a proba exitoso na 
Europa, Sur di California, islanan di Hawai, y difernete otro islanan den 
Pacifico. Un di esakinan ta un tunnel cu ta core for di bou di e pos, bou di tera, 
te na nnivel di lama. Esaki ta aumenta e area cu e awa por wordo gepomp y 
asina e por traha manera hopi spons, no luga di uno so. 


Pa fin di aña 1930 tur e dies posnan, cu excepcion di Mangel Cora, tabata 
abandona. E pomp stacion a wordo traha y 200 pia di un tunnel cu ta colecta 
awa a drenta servicio. E tunnel aki a wordo extende durante añanan te cu e 


ta core casi mei miya bou di e coral. Den principio e trabou aki a haya 
practica pa haci buraco y pomp un mexcla di concret den e coral pa forma un 
dam bou di suela of un “liña di reyeno” meimei di e tunnel y oceano. Concret 
a yuda yena e buraconan den e coral poroso y ta traha manera un 
slaagboom pa sea sipel for di e forma na lama. E altura di e tunnel ta mas O 
menos un pia seis duim, e hanchura ta mas o menos un pia seis duim. Awa 
cayente (di 80 grado) ta yena e tunnel un poco mas halto cu nivel di rudia. 
Suela di e tunnel ta brutu y no igual; e murayanan ta di coral color 
blanco-geel. Ingenieronan di Lago cu ta check Mangel Cora regularmente, ta 
pertenece na e fraternidad di “mol”, un animal cu ta biba bou tera y no por 
weita cu claridad) pasobra no tin lus solamente un poco cu ta drenta door di 
e tubonan di aire cada 200 pia mas o menos. 


Tur trabou di e Mangel Cora ta wordo haci den scuridad, sinembargo, un 
gran cantidad a wordo siña tocante e formacion di e area di tera door di 
testmento y boramento exploratorio. Despues ainda tabatin hopi boramento 
panort di e tunnel. Pos bieu y mina ta wordo habri y bora. Esaki lo duna mas 
prueba riba localidad di e coral y graniet, hanchura di coral y e calidad di awa 
di suela den e partinan. 


E sistema di awa di Mangel Cora lo wordo extende pa tap mas bron di awa. 
Pero si nan haya mas tera di awa of no, e tunnel presente a ser calcula cu lo 
ta un contribucion na bienesar di Aruba. Pa un gran cantidad di aña den 
futuro lo a wordo usa pa colecta awa fresco pa e isla. 


Nos tur sa cu antes nos hendenan tabata haya nan awa domestico door di 
coba pos, na tankinan, cu molina di pos, rembak, etc. 


Aruba a cuminsa desalina awa for di 1903 na e mina di oro, Gold Mining 
Company (1899-1916). Hasta den e prome etapa aki, tabata obvio cu e awa 
natural y esun colecta for di yobida no tabata suficiente pa e proceso kimico 
pa extrae e oro. E decision a wordo tuma pa desalina awa di lama, colecta for 
di Spaans Lagoen. 


For di aña 1932 awa di bebe y industrial a wordo produci usando e tecnologia 
termico di desalinacion. 


E unico informacion cu mi no por a logra haya te awo ta con y ki tempo a stop 
di usa e posnan na Mangel Cora. Mi sa cu el a keda para ey pa hopi tempo y 
hunto cu e makinarianan. Pero despues Lago a dicidi pa saca nan di eyden y 
hasta kier a sera e luga pa motibo cu hobennan tabata drenta eyden sin 
supervision y por bira hopi peligroso pa nan, pa insectonan y boa constrictor 
cu a wordo laga los. E ta un pos di 15 pia hundo, 4 pa 5 pia hancho di banda 
banda, haltura no ta un problema y largura ta 2,134 pia. Mas o menos 100 
hende tabata traha ey. 

